Letter to a Physician
Material: papyrus
Place: Hermopolites
Categories: Brief (privat)
Chairas an Dionysios (Arzt)
Rezept
Medizin
Χαιρᾶς Διονυσίωι τῶι φιλτάτωι 
πλεῖστα χαίρειν καὶ διὰ παντὸ 
ὑγιαίνειν. κομισάμενός σου ἐπι[στολ] 
οὕτως περιχαρὴς ἐγενόμη[ν ὡς εἰ] 
ὄντως ἐν τῇ ἰδίᾳ ἐγεγόνειν, ἄ[νευ] 
γὰρ ταύτης οὐθέν ἐστιν. γράφειν δέ 
σοι μεγάλας εὐχαριστίας παρετέο· 
δεῖ γὰρ τοῖς μὴ φίλοις οὖσι διὰ λόγων 
εὐχαριστεῖν. πείθομαι δὲ ὅτι ἐν 
γαληνείᾳ τινὶ ἐνεισχύω, καὶ εἰ μὴ 
τὰ ἴσα σοι παρασχεῖν, βραχεία τινὰ 
παρέξομαι τῇ εἰς ἐμὲ φιλοστοργίᾳ. 
ἀντιρράφια δέ μοι δύο  ἔπεμψας, 
τὸ μὲν τῆς Ἀρχαγαθήου τὸ δὲ τῆς 
ἑλκωτικῆς. ἡ μὲν Ἀρχαγάθις ὑγιῶς 
περιέχει, ἡ δὲ ἑλκωτικὴ ῥητείνης 
συνσταθμίαν οὐ περιέχει. ἐρωτῶ 
δὲ σε περὶ ἑλκωτικῆς γενναίας 
δυναμένης ἀκινδύνως πέλματ 
ἑλκῶσαι· ... γ[ὰ]ρ [κ]ατʼ ἀνάγκην 
ἐπείγομαι. περὶ δὲ τῆς σκληρᾶς 
ἔγραψας δύο  γένη εἶναι. τὸ τῆς δια
λυτικῆς μοι γραφῖον πέμψον· ἔστιν 
γὰρ καὶ ἡ τετραφάρμακος σκληρά. 
ἡ δὲ ἐπιστολὴ αὕτη ταύτῃ σοι ἐσφράγι. 
ἔρρωσο καὶ μέμνησο τῶν εἰρημ. 
ε  Νέρωνος τοῦ κυρίου μηνὸς  α.
Διονυσίωι     ἰατρῶι.